पाएं अपने शहर की ताज़ा ख़बरें और फ्री ई-पेपरडाउनलोड करें
लुधियाना. 'खुद को फिट रखने के लिए रेग्युलर एक्सरसाइज बेहद जरूरी है।Ó बात कुछ नई नहीं थी, लेकिन सामने भारतीय क्रिकेटर हरभजन सिंह थे और बोल भी उन्हीं के। लाजमी ही था, कि लोगों को मानना पड़ेगा कि बात पते की है। भला हो भी क्यों न, आखिर 15 साल से भारतीय टीम के लिए लगातार खेलते रहना उनकी फिटनेस का ही तो राज है। क्रिकेटर हरभजन सिंह और अंतरराष्ट्रीय हॉकी खिलाड़ी गगन अजीत सिंह यहां मॉल रोड स्थित कॉर्निवल कांप्लेक्स में फिटनेस एंड स्पॉ सेंटर के उद्घाटन के लिए पहुंचे थे।
इस दौरान भज्जी पंजाब के युवाओं में बढ़ रही नशे की लत के प्रति खासे फिक्रमंद दिखे। हरभजन बोले, प्रदेश की सरकार यदि युवाओं को फिटनेस के प्रति जागरूक करें तो युवा नशे की लत छोड़ अपने को फिट रखने और स्पोट्र्स एक्टिविटी पर विशेष ध्यान देंगे।
लेकिन, इसके लिए खुद युवा पीढ़ी को भी आगे आना होगा। उन्होंने कहा कि छोटे शहरों में भी ऐसे फिटनेस सेंटर खोले जाने चाहिए, ताकि युवाओं में फिटनेस का क्रेज बढ़े। एनकोर फिटनेस और स्पॉ सेंटर के डायरेक्टर संगीत चोपड़ा ने बताया कि, यहां लगाई गई मशीनें इटली बनी और अत्याधुनिक हैं। इन मशीनों को लग्जरी कार निर्माता कंपनी फरीना ने तैयार किया है। जबकि, अनिल लांबा ने दावा किया कि यह पंजाब भर में इकलौता ऐसा सेंटर है।
वरिष्ठ खिलाड़ी कर सकते हैं सहयोग
भज्जी बोले, प्रदेश में खेलों की दशा और दिशा सुधारने में राज्य के पूर्व वरिष्ठ खिलाड़ी सहयोग कर सकते हैं। उन्होंने पूर्व हॉकी खिलाड़ी परगट सिंह और भारतीय क्रिकेट टीम के ओपनर बल्लेबाज रहे नवजोत सिंह सिद्धू का नाम लेते हुए कहा, कि सरकार और प्रदेश के खेल क्लबों को उनसे सहयोग लेना चाहिए। तभी प्रदेश से नई खेल प्रतिभाएं उभर कर सामने आएंगे।
आगे की स्लाइड्स में पढ़िए आखिर क्या क्हा उन्होंने सचिन और स्पॉट फिक्सिंग के मामले में...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn